Diġà qiegħed iberraq waħda u sew. Iktar u iktar f'ġimgħa fejn bibien is-smewwiet infetħu sew. Biss, il-Gvern ma jridx jagħti każ. Qiegħed idawwar wiċċu l-bgħid minn dak li huwa għaddej. Flok jaffrontah qiegħed jaħrab minnu. Safar, konsulenzi, ħidma indirizzata sabiex tagħti dak li m'huwiex isir. Il-problemi tal-poplu ma jissolvewx waħedhom jew billi jiġu injorati imma billi jipu konfrontati. Bħalissa għaddejjin żewġ kurrenti kuntrarji li ma jwasslu lejn xejn ħlief lejn iktar beraq u sajjetti. Il-Gven qiegħed jonfoq iktar milli jmissu fuq dak li ma jmissux. Il-konsulenzi mingħajr skop, bidu jew tmiem għaddejjin mingħajr ebda forma ta' regola ta' xejn. La linji ta' speċjalizzazzjoni, anqas xi forma ta' kriterju ta' ħlas. Kollox miftuħ għall-proċess ta' konfużjoni. Ħaġa waħda hemm ċara: li flus il-poplu qed jitberbqu mingħajr ebda forma ta' kontroll. Fl-aħħa ta' kull erba' ġimgħat, il-kont tal-pajjiż fir-rikorrent żdied konsiderevolment. Fil-bidu jista' jkun li ma jidhrux dawn l-ispejjeż fil-baħar, però maż-żmien ser jakkumulaw għad-dannu tagħna lkoll. Mhux biss imma l-Gvern, li b'dan qiegħed jipperikola l-istabbiltà tagħna, is-sistema soċjali tagħna, qiegħed jaħrab mill-fatt li ċ-ċifri tal-qagħad telgħin. Ma' kull xahar għandek fuq naħa ħruġ ikbar u fuq in-naħa l-oħra għandek ċavetta vitali tal-ekonomija sejra lura. Meta jibda jkollok iktar bnedmin jirreġistraw tkun qiegħed tiftaħ bieb għal inkwiet futur. Illum il-ġurntata nafu Ii meta l-ekonomija timxi, l-istat soċjali jibqa' għaddej tajjeb skont kemm ikollu persuni jaħdmu u kemm iżomm mill-inqas l-indiċi tan-nies bla xogħol. Gvern Nazzjonalista kien fehem tajjeb dan il-mekkaniżmu vitali u assiguah, minkejja kull difett ieħo li kellu u li ħallas sew għalih: dak li jżomm ix-xogħol bħala prijorità. Dan il-Gvern Laburista minflok, f'dan il-perjodu m'huwiex fuq l-istess linja. Minflok, moħħu biex jidħol għal ħwejjeġ oħra li m'humhiex prijoritajiet nazzjonali, imma sempliċement prijoritajiet personali. Prijoritajiet li ġejjin minn dak li l-Gvern kontinwament jiddikjara. Flok qed niddibattu l-ekonomija, flok qed nieħdu miżuri ta' bidla u korrezzjoni, qed naħirbu fuq liġijiet oħra. Diġà għandna diskors tal-budget li minnu ma nistgħux nieħdu tarf tal-linja li qed jieħu biss li jkollna liġijiet immirati biss biex iqassmu lil dak u lill-ieħor huwa viċin it-traġedji. Diġà kellna liġi qabel is-sajf immirata sabiex numru ta' membri parlamentari min-naħa tal-Gvern immirati sabiex jappuntaw lil dak u lill-ieħor f'pożizzjonijiet fejn ikunu jistgħu jdaħħlu ferm iktar. Wara morna għan-nomina ta' ambaxxaturi bla esperjenza jew kompetenza. Wara morna għall-iżball tal-bejgħ taċ-ċittadinanza. Issa bdejna dik tal-ordnijiet tal-mertu. Gvern li jqiegħed dan bħala l-ordni tal-ġurnata huwa wieħed li għadu ma sabx id-direzzjoni. Wieħed li għadu ma fehemx kemm huwa diffiċli biex tmexxi dan il-pajjiż. Wieħed li jekk jibqa' sejjer hekk ser ikun qabad ir- tal-preċipizzju. Il-Gvern ma jridx jinduna li diġà żera' ż-żerriegħa ta' inkwiet futur. Jekk ser ikompli jaħrab mill-problemi ser ikollna iktar nuqqasijiet milli diġà għandna. Ix-xogħol, l-ekonomija u l-istat soċjali huma katina. Waħda li ma tgħaddix mingħajr l-oħra. Iktar ma jiddritta malajrr, tant aħjar għall-pajjiż. Iktar ma jdum, iktar ser jeħduna lura. Il-maġġoranza hija qawwija f'idejh. Dmirna jibqa' li niġbdulu l-attenzjoni, forsi fl-aħħar jinduna.
Ma jridx jinduna.